אורי דה בר

אורי דה בר (Uri de Beer) הוא אמן רב תחומי ואדריכל ישראלי שהתפרסם בזכות יצירותיו המגוונת ובזכות שיתוף קהילות שונות ביצירת האמנות האקולוגית.
הוא הציג עבודותיו בארץ ובחו"ל בגלריות, מוזיאונים ובמרכזי אמנות. עבודותיו מוצגות על בסיס קבוע במרכזי אמנות בארץ ובעולם ומעטרים אוספים חשובים.

ביוגרפיה

דה בר נולד בחיפה, ישראל בשנת 1937, הוא למד בחיפה בבית הספר היסודי ליאו בק וסיים תיכון מקצועי בשנת 1955. בשנת 1956 התגייס לצה"ל והיה למפקד בחיל החימוש עד שחרורו בדרגת רב-סרן. במהלך שירותו במילואים, השתתף דה בר בשלוש ממלחמות ישראל: מבצע קדש, מלחמת יום כיפור ומלחמת לבנון הראשונה.
בין השנים 1960 - 1964 למד אורי אדריכלות באקדמיה "AKADEMIE FÜR BAUTECHNIK" במינכן שבגרמניה.
כאשר השלים לימודיו כמהנדס וקיבל את הדיפלומה Dipl.-Ing, המשיך דה- בר לאקדמיה לאמנות "KUNST "AKADEMIE DÜSSELDORF שבדיסלדורף, שם למד במשך 4 שנים בינוי ערים ואומנות בין השנים 1964 - 1968. בינוי ערים, ואומנות. אחד ממוריו הבולטים באקדמיה היה האמן הנודע יוזף בויס.
במקביל ללימודיו, יצר עבודות אמנות ציורי שמן על בד וציורי אקווארל והשתתף בתערוכות קבוצתיות. ב-1967 פתח דה-בר משרד אדריכלות בדיסלדורף שבגרמניה. במסגרת פעילותו השתתף בתחרויות אדריכלות ובשנת 1968 אף זכה בפרס בתחרות הבינלאומית לבינוי והקמת העיר פרטצ'לקה (השוכנת בסמוך לברטיסלווה צ'כוסלובקיה).
בשנת 1972, חזר דה בר עם משפחתו ארצה ובשנת 1974 עבר להתגורר במדרשת שדה בוקר בנגב ונימנה על מקימי המדרשה ושימש כמנהלה הטכני ("מהנדס העיר") של הישוב.
בשנת 1986, קיבל את פרס בן-גוריון על תרומתו בתכנון ופיתוח המדרשה וצריף בן-גוריון בקיבוץ שדה בוקר.
משנת 1990 מתגורר עם משפחתו בכפר סבא. במקביל לפעילותו האמנותית, אורי דה בר פעיל במגוון מיזמים אקולוגיים וחברתיים בהם הוא מבטא את אומנותו ובכך תורם לשיפור הערכים האקולוגיים והחברתיים בארץ ובעולם והעלאת המודעות בנושאים אלה.
בעיר בה הוא גר ניהל את האגף לשיפור פני העיר בעיריית כפר סבא משנת 1990 ועד 2001, הוא פעל לפיתוח חזות פני העיר ולהצגת אמנות במרחב הציבורי ומוסדות ציבור.

עבודתו כאמן רב תחומי

דה בר, הוא אמן מולטי-מודלי שפילס את דרכו האמנותית ופיתח סגנון ייחודי משלו. הוא יוצר ציורי שמן, אמנות אקולוגית, מייצבים ופיסול בברונזה ובבטון. עבודותיו מתאפיינות בקווים ועיצובים מעוגלים בדומה לאלמנטים בעולם האורגני בטבע ובשונה מן העולם המכני והמלאכותי. במונחים מתחום האמנות ניתן לתאר את יצירותיו כ"ביומורפיות" (Biomorphic abstractionalism).
דה בר משלב ביצירותיו פרקטלים דמויי אלמנטים ביולוגיים, בין ממדיים ומן החלל החיצון, כאמן דה בר נותן ביטוי למעורבותו בבעיות חברתיות סביבתיות ואקולוגיות. דה-בר משתף קהילות שונות ביצירת האמנות האקולוגית שלו כגון תלמידי בית ספר ממגזרים שונים, ואנשים עם מוגבלויות ובעלי צרכים מיוחדים.
האמנות שלו, משתלבת ומתמזגת עם נופי העיר והטבע, תוך שימוש באלמנטים ארכיטקטוניים קיימים והפיכתם לאמנות הפיסול הסביבתי.
את אהבתו הגדולה לאמנות, גילה בשנות העשרה לחייו, אז החל ללמוד, אמנות בבית רוטשילד, שבחיפה. מאז עסק דה-בר כל חייו באומנות ופיתח סגנון אמנותי ייחודי תוך התנסות בז'אנרים שונים מעת לעת.
משנות ה-2000 החל להקים ולהשתתף בתערוכות (בארץ ובחו"ל), באופן מקצועי.
במהלך השנים, הציג דה-בר מייצבים אקולוגים רבים ובין היתר גינות אקולוגיות בכנסת ישראל בירושלים, בבית חולים מאיר שבכפר סבא, בקניון ארנה ובמדינות מעבר לים, לרבות: בכיכר המרכזית בפראג, הקמת מייצב צף באגם בפארק סאן גיוליאנו בוונציה שהינו הגן האקולוגי הגדול באירופה, פרויקט שדה של פרחים עשויים מבקבוקי משקה מפלסטיק "Catpet of Joy" בגואה שבהודו ועוד.
עבודותיו של דה בר, מוצגות בגלריות במרכזי אמנות ומוזיאונים בארץ ובחו"ל, בין היתר בוונציה, גנואה, בניו דלהי שבהודו, בבייג'ינג ובניו יורק, ומוצגות על בסיס קבוע במוסדות ציבור ומרכזי אומנות מגוונים. עבודותיו האמנותיות, מבטאות מעורבות בסוגיות סביבתיות, אקולוגיות, חברתיות ופוליטיות כאחד ומשקפות תפיסות אקולוגיות עכשוויות. בעבודותיו עושה דה-בר, שימוש חוזר בחומרי פסולת יום יומיים ומשתף כאמור, קהילות שונות בבניית המייצבים.
בשנת 2017 השתתף דה בר בתערוכת פיסול בינלאומית בשינגדאו, סין, והציג עבודות שזיכו אותו בתעודת הוקרה ונרכשו על ידי המוזאון הלאומי בבייג'ינג. מאמצע שנות ה-90 הוא חבר קבוע במוזיאון האמנים הבינלאומי.

חיים אישיים

אורי דה בר חי עם אשתו זהבה בכפר סבא ולו 4 ילדים ו 14 נכדים. הוא חבר באיגוד האמנים הפלסטיים בישראל ומקדיש את כל זמנו ליצירה אמנותית ומעורבות בעשייה עבור החברה והסביבה.